במיקרוסופט הכריזו על מערכת ההפעלה בשנת 2001, ועל פי התכנונים המקוריים היא הייתה אמורה לצאת כבר בשנת 2004, אך זכתה למספר לא מבוטל של דחיות והושקה לחנויות בסוף ינואר 2007. ב-27 ביולי 2005, יצאה גרסת בטא 1 של Windows Vista, ויציאתה של גרסת Beta 2 נדחה מהתאריך 7 בדצמבר 2005 אל המחצית השנייה של 2006. זהו פרק הזמן הארוך ביותר שבו לא יצאה מערכת הפעלה מבית מיקרוסופט; מערכת ההפעלה Windows XP, יצאה ב-2001.
במערכת הפעלה זו ניתן להשתמש בממשק הגרפי של Windows XP או של Windows 2000.
פיתוחה של המערכת הסתיים ב-8 בנובמבר 2006. אנליסטים חזו כי התחרות הגדולה ביותר למערכת הפעלה זו, צפויה למרבה האבסורד מצד קודמתה - חלונות XP.
שיווק.
לאחר חודש של מכירות הודיעה מיקרוסופט כי נמכרו כ-20 מיליון עותקים. ולאחר 100 ימים הודיעה החברה כי מספר העותקים שנמכרו עומד על 40 מיליון. בסוף יוני 2007 הודיעה החברה כי הצליחה להפיץ 60 מיליון רישיונות של המוצר. בתום כשנה מתחילת ההפצה הודיעה מיקרוסופט שהצליחה להפיץ 100 מיליון עותקים. בישראל הודיעה החברה כי הצליחה למכור 180,000 עותקים מהתוכנה במהלך 2007, שהיוו 40% מכלל מערכות ההפעלה שנמכרו. נראה כי פרסומי החברה היו מגמתיים, על רקע חוסר החדירה של מערכת ההפעלה זו, וכללו בעיקר מחשבים חדשים שהמערכת הושמה עליהם בהסכמי OEM.
בסוף פברואר 2008 הודיעה החברה על הוזלה של כ-20% אחוזים במוצרי ויסטה, על רקע הכישלון המתמשך במכירות של מערכת הפעלה זו.
ביולי 2009 כמעט לאחר שלוש שנים מצאת המערכת לשוק, פרסמה חברת המחקר פורסטר כי מערכת הוויסטה מותקנת רק ב-12% מכלל המחשבים העסקיים, בעוד שחלונות XP מותקנת ב-86%, ומק מותקנת ב-3.6%.
חידושים ב-Windows Vista.
למשתמש:
טכנולוגיות ליבה:
השם Vista.
פירוש השם Vista הוא התפיסה של האזור, מראה, נוף.
בתרגום מספרדית, פורטוגזית ואיטלקית פירוש המילה Vista הוא: ראיה, היכולת לראות, מבט חטוף, חזון.
עם זאת, כשהתפרסם שמה החדש של מערכת ההפעלה, התגלתה בעיה נוספת. השם "Vista" הוא סימן רשום של חברת מחשבים אחרת. פתרון הבעיה נמצא על ידי כך שמיקרוסופט הודיעו כי הם בעלי זכויות היוצרים על השם "Windows Vista" ולא על השם "Vista", שעליו לחברת המחשבים היה סימן רשום.
ביקורת.
מאז ההכרזה על המערכת, קיבלה מיקרוסופט, בין השאר, שפע של ביקורות שליליות. רובן מתייחסות בעיקר לנושאי אבטחה, שהרי נוספו למערכת שורות קוד רבות שלא נבחנו במשך שנים (כמו הקוד של Windows XP), הכללת טכנולוגיות רבות שנועדו להגביל את היכולת להעתיק מדיה דיגיטלית, ואופן השימוש בלוח הבקרה להוספת משתמשים חדשים. ביקורות רבות ציינו דמיון רב מאוד בין Windows Vista לבין מערכת ההפעלה Mac OS X של חברת אפל.
כמו כן הייתה ביקורת רבה על התנהלות החברה בכל הקשור להכרזות על זמינות מערכת ההפעלה ששונו מספר רב של פעמים מאז ההכרזה הראשונית ב־2001, כמו כן מערכת ההפעלה נכתבה מחדש מספר פעמים, ובכל פעם שונו היכולות שהמערכת אמורה להגיע איתם.
גם דרישות המערכת הכבדות זכו לביקורת. במבחני ביצועים שנערכו על ידי מגזין המחשבים PC Magazine על מחשב עם מעבד פנטיום 4 בעל ליבה כפולה, שהכיל חצי גיגהבייט זיכרון פנימי, נמצא כי המערכת איטית בין 4% ל־10% ממערכת חלונות XP, בביצועים השונים. אף שדרישות המערכת שהוצגו על ידי החברה אומרות כי מספיק לגרסה הבסיסית חצי גיגהבייט זיכרון פנימי ולממשק הגרפי 1 גיגהבייט זיכרון פנימי. בפועל הזיכרון המומלץ הוא בין פי 2 לפי 4. מיקרוסופט עצמה בתצוגות של חלונות ויסטה השתמשה במחשב שהכיל 4 גיגהבייט זיכרון פנימי. נראה שעקב אכילס של המערכת הם כרטיסי המסך. גם כרטיסי מסך חדשים יחסית לאז, כמו ATI RX1550 שבו זיכרון של 256 מגהבייט, עדיין מקבלים ממערכת ההפעלה דירוג ציון מינימלי (3.5) ב"חוויית ממשק המשתמש" הגרפי של הוויסטה.
היבט נוסף הוא ייקור מערכת הפעלה זו בהשוואה לקודמתה. הפילוח בין הגרסאות השונות הוגבר לשש גרסות שונות: שתיים ביתיות, אחת עסקית, גרסה אולטימטיבית, גרסת אנטרפרייז לעסקים גדולים, וגרסת "סטרטר אדישן" שתופץ במדינות מתפתחות. אפילו הגרסה הזולה ביותר של המערכת (Home Basic) יקרה יותר מקודמתה חלונות XP ביתית במאות שקלים. (בישראל 1,299 שקלים). מי שרצה אפקטים של תלת ממד עם ממשק ה-Aero, גיבוי אוטומטי ועוד שיפורים כמו ניהול קולנוע ביתי, צריבת DVD ותמיכה בתצוגה נוספת (Sideshow), הצטרך לרכוש את גרסת ה-Home Premium בסכום של 1,549 ש"ח. מי שרצה ליצור סרטים באיכות גבוהה הצטרך לעבור לגרסה העסקית ומי שרצה להצפין את נתוניו היה חייב לקפוץ לגרסה המקיפה ביותר (Ultimate) בעלות של כ-2,000 שקלים.
סינתיה קרוסלי, מנהלת מחלקת הלקוחות של חלונות במיקרוסופט בריטניה, מודה כי האסטרטגיה של מיקרוסופט היא לגרום למשתמשים הביתיים להעדיף את הפרימיום הביתית, והדבר לא מהווה ייקור, שכן לטענתה הוספו בה תכונות רבות שלא היו קודם.
משתמשים ומבקרי תוכנה רבים טוענים כי ויסטה הייתה מערכת ההפעלה השנייה הגרועה ביותר מבית מיקרוסופט, אחרי Windows ME.
גרסאות.
Home Basic.
היא הגרסה הזולה והבסיסית ביותר של Windows Vista.
קהל היעד של גרסה זו הוא אנשים המשתמשים במחשב על מנת לגלוש באינטרנט ועריכת טקסט פשוטה.
גרסה זו אינה מכילה את הממשק הגרפי של Windows Aero לעומת גרסאות אחרות, אך כוללת ערכת נושא דומה, שאינה כוללת את האפקטים הגרפיים הכבדים (למשל אפקטי שקיפות, או תצוגה מקדימה של חלונות בממשק ההחלפה). גרסה זו אינה מכילה גם את Windows Media Center והרבה תכונות אחרות. גרסה זאת בדרך כלל מופעלת על מחשבים "חלשים" שאינם מסוגלים להריץ את הגרסאות האחרות.
Home Premium.
היא הגרסה למשתמש הביתי ולמשפחה. גרסה זו משתמשת בממשק הגרפי Windows Aero ומכילה בתוכה משחקים, ויישומים שונים למשפחה, כמו Windows Media Center, המאפשר לצפות בתכנים מוקלטים או דרך האינטרנט.
Business.
היא הגרסה העסקית, המיועדת לעסקים קטנים. גם גרסה זו משתמשת בממשק הגרפי Windows Aero. גרסה זאת אינה מכילה בתוכה תכנים למשפחה כמו Windows Media Center אלא מכילה תכנים לאבטחת המחשב.
בגרסה זאת ניתן לגבות את כל הדיסק הקשיח על DVD למניעת איבוד נתונים, כמו כן מכילה תכונות הגנה נוספות.
ניתן לקבל פקסים ישירות למחשב ועוד תכנים המותאמים לעסקים קטנים.
Ultimate.
היא הגרסה האולטימטיבית של Windows Vista, גרסה זו משלבת בתוכה הגנה ואבטחה יחד. גרסה זו היא שילוב של גרסאות Home Premium ו-Business.
בעלי עותק של גרסה זו מקבלים דרך Windows Update תוספות שנקראות Windows Ultimate Extras, תוספות אלה הם יישומים רק לבעלי גרסה זו, לדוגמה: Windows DreamScene המאפשר הוספת רקע דינמי למחשב (סרטון).
אירועים.
באוגוסט 2007 חברת מיקרוסופט נקטה טקטיקה נדירה, וקיצצה במחירי הגרסאות שלה בסין באופן משמעותי (בחלק מהגרסאות עד כדי שני שלישים מהמחיר) כדי להילחם בפיראטיות. בתחילת מרץ פורסם כי מיקרוסופט תקצץ בעשרות אחוזים את מחיר מערכת ההפעלה בכל רחבי העולם. כנראה על רקע חוסר השביעות הכללית ממנה, ואי הרצון להגר מחלונות XP לוויסטה. ב-16 באפריל 2008 יצאה חבילות השירות הראשונה SP1 עבור מערכת ההפעלה ב-31 שפות, ביניהן עברית. ב-11 באפריל 2017 מיקרוסופט הפסיקה לתמוך בוויסטה.
נתוני החומרה להרצת ויסטה.
להלן נתוני החומרה להרצת ויסטה המינימליים על פי מיקרוסופט:
Vista Capable - ללא Windows Aero:
Vista Ready (עם Windows Aero):
גרוויטון (חלקיק)
גילדרוי לוקהרט
תנועת החזרה לאפריקה
תנועת החזרה לאפריקה (באנגלית: Back-to-Africa movement) היא תנועה של האוכלוסייה השחורה, הידועה גם כ"תנועת הקולוניזציה" או כ"ציונות השחורה" או כ"תנועה השחורה בארקנסו". התנועה השחורה פעלה בארצות הברית ומטרתה הייתה להחזיר את העבדים השחורים בארצות הברית לאפריקה ללא קשר למקום שבו נולדו, כדי לחזור למקום שממנו הגיעו אבותיהם כעבדים. אף על פי שלבסוף מעט אפריקאים-אמריקאים יחסית היגרו בחזרה לאפריקה, תנועה זו מספקת עדות לבחינת ההתפתחות של זכויות האזרח בארצות הברית. למרות מאמציה הרבים של התנועה השחורה להוביל להגירה לאפריקה, תיעוד פעילות התנועה נשאר יחסית מוזנח בספרות ההיסטורית.
היסטוריה.
התנועה החלה לפעול בשנת 1877. תקופת הפעילות האינטנסיבית ביותר התרחשה בין 1877–1890. התנועה המשיכה את פעילותה גם במאה ה-20 על ידי מרקוס גארבי, שראה בשורשים האפריקאים מקור גאווה, ועודד אנשים ממוצא אפריקאי לחזור למולדת האתנית שלהם.
המוטיבציה להתפתחות התנועה.
קיימים 3 מוטיבים שבאים לידי ביטוי במוטיבציה של תנועת החזרה לאפריקה: (1) נעשתה הגירה שלא מרצון מאפריקה, (2) נוצר שילוב בתרבות והסביבה בארצות הברית, (3) עדיין קיימת כמיהה נפשית ל"שיבה" הפיזית לאפריקה שהוגדרה על ידי אבותיהם כ"מולדת". כך, אפרו אמריקאים רבים שחיו בין שתי תרבויות בארצות הברית, עדיין חשו זיקה למולדת הישנה (אפריקה) אך בו-זמנית גילו גם חיבור עבור הארץ החדשה (ארה״ב) עקב השתלבותם.
ארצות הברית.
בארצות הברית שלפני המאה ה-19, הייתה נהוגה עבדות, בעיקר כדי לייצר גידולים כמו סוכר, כותנה וטבק. אולם במאות ה-18 וה-19, השימוש בכוח עבודה משועבד החל להפוך לשנוי במחלוקת. ואכן, במאה ה-19, חלק מאוכלוסיית האמריקאים-אפריקאים שהוגדרו כעבדים בדרום שוחררו, ברחו או הצליחו לרכוש את החופש שלהם ושל משפחותיהם.